### NN 88/2021 (6.8.2021.), Pravilnik o utvrđivanju prosječnih energetskih vrijednosti goriva

Ministarstvo gospodarstva i održivog razvoja

1623

Na temelju članka 8. Zakona o biogorivima za prijevoz (»Narodne novine«, br. 65/09, 145/10, 26/11, 144/12, 14/14, 94/18 i 52/21) te članka 38. stavka 3. Zakona o sustavu državne uprave (»Narodne novine«, broj 66/19), uz prethodnu suglasnost ministra vanjskih i europskih poslova, ministar gospodarstva i održivog razvoja donosi

PRAVILNIK

O UTVRĐIVANJU PROSJEČNIH ENERGETSKIH VRIJEDNOSTI GORIVA

Članak 1.

Ovim se Pravilnikom propisuju prosječne energijske vrijednosti goriva za potrebe prijevoza (u daljnjem tekstu: goriva).

Članak 2.

Ovim pravilnikom u hrvatsko zakonodavstvo preuzima se Direktiva (EU) 2018/2001 Europskog parlamenta i Vijeća od 11. prosinca 2018. o promicanju uporabe energije iz obnovljivih izvora (Tekst značajan za EGP) (SL L 328, 21. 12. 2018.).

Članak 3.

Prosječne energijske vrijednosti goriva utvrđene u Prilogu ovog Pravilnika služe za određivanje nacionalnog cilja za biogoriva odnosno obnovljivu energiju u prijevozu i udjela obveznika stavljanja na tržište biogoriva odnosno obnovljive energije u prijevozu, u skladu s Pravilnikom o mjerama za poticanje korištenja biogoriva u prijevozu.

Članak 4.

Pojmovi koji se koriste u ovome Pravilniku imaju značenja utvrđena Zakonom o biogorivima za prijevoz i pripadajućim provedbenim propisima.

Članak 5.

Danom stupanja na snagu ovoga Pravilnika prestaje važiti Pravilnik o utvrđivanju prosječnih energetskih vrijednosti goriva (»Narodne novine«, br. 36/2011).

Članak 6.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/21-01/21

Urbroj: 517-07-3-2-21-2

Zagreb, 29. srpnja 2021.

Ministar
 dr. sc. Tomislav Ćorić, v. r.

PRILOG

PROSJEČNI ENERGIJSKI SADRŽAJ GORIVA

|  |  |  |
| --- | --- | --- |
| Vrsta goriva | Energijski sadržaj po jedinici mase (donja ogrjevna vrijednost MJ/kg) | Energijski  sadržaj po jedinici  volumena  (donja ogrjevna vrijednost MJ/L) |
| GORIVA IZ BIOMASE I/ILI OPERACIJE PRERADE BIOMASE | | |
| Biopropan | 46 | 24 |
| Čisto biljno ulje (ulje proizvedeno od uljarica prešanjem, ekstrakcijom ili usporedivim postupcima, sirovo ili rafinirano, ali kemijski nepromijenjeno) | 37 | 34 |
| Biodizel – metilni ester masnih kiselina (metil-ester proizveden iz ulja od biomase) | 37 | 33 |
| Biodizel – etilni ester masnih kiselina (etil-ester proizveden iz ulja od biomase) | 38 | 34 |
| Bioplin koji se može pročistiti do kvalitete prirodnog plina | 50 | – |
| Ulje od biomase obrađeno vodikom (termo-kemijski obrađeno vodikom), koje je namijenjeno uporabi kao zamjena za dizel | 44 | 34 |
| Ulje od biomase obrađeno vodikom (termo-kemijski obrađeno vodikom), koje je namijenjeno uporabi kao zamjena za benzin | 45 | 30 |
| Ulje od biomase obrađeno vodikom (termo-kemijski obrađeno vodikom), koje je namijenjeno uporabi kao zamjena za mlazno gorivo | 44 | 34 |
| Ulje od biomase obrađeno vodikom (termo-kemijski obrađeno vodikom), koje je namijenjeno uporabi kao zamjena za ukapljeni naftni plin | 46 | 24 |
| Suobrađeno (obrađeno u rafineriji istodobno kad i fosilno gorivo) ulje od biomase ili pirolizirane biomase, koje je namijenjeno uporabi kao zamjena za dizel | 43 | 36 |
| Suobrađeno (obrađeno u rafineriji istodobno kad i fosilno gorivo) ulje od biomase ili pirolizirane biomase, koje je namijenjeno uporabi kao zamjena za benzin | 44 | 32 |
| Suobrađeno (obrađeno u rafineriji istodobno kad i fosilno gorivo) ulje od biomase ili pirolizirane biomase, koje je namijenjeno uporabi kao zamjena za mlazno gorivo | 43 | 33 |
| Suobrađeno (obrađeno u rafineriji istodobno kad i fosilno gorivo) ulje od biomase ili pirolizirane biomase, koje je namijenjeno uporabi kao zamjena za ukapljeni naftni plin | 46 | 23 |
| GORIVA KOJA SE MOGU PROIZVESTI IZ RAZLIČITIH OBNOVLJIVIH IZVORA UKLJUČUJUĆI BIOMASU | | |
| Metanol iz obnovljivih izvora | 20 | 16 |
| Etanol iz obnovljivih izvora | 27 | 21 |
| Propanol iz obnovljivih izvora | 31 | 25 |
| Butanol iz obnovljivih izvora | 33 | 27 |
| Fischer-Tropschov dizel (sintetski ugljikovodik ili mješavina sintetskih ugljikovodika, koji je namijenjen uporabi kao zamjena za dizel) | 44 | 34 |
| Fischer-Tropschov dizel (sintetski ugljikovodik, ili mješavina sintetskih ugljikovodika, proizvedenih iz biomase, koji je namijenjen uporabi kao zamjena za benzin) | 44 | 33 |
| Fischer-Tropschovo mlazno gorivo (sintetski ugljikovodik, ili mješavina sintetskih ugljikovodika, proizvedenih iz biomase, koji je namijenjen uporabi kao zamjena za mlazno gorivo) | 44 | 33 |
| Fischer-Tropschov ukapljeni naftni plin (sintetski ugljikovodik, ili mješavina sintetskih ugljikovodika, koji je namijenjen uporabi kao zamjena za ukapljeni naftni plin) | 46 | 24 |
| DME (dimetileter) | 28 | 19 |
| Vodik iz obnovljivih izvora | 120 | – |
| ETBE (etil-tercijarni-butil-eter proizveden na temelju etanola) | 36 (od toga 37% iz obnovljivih izvora) | 27 (od toga 37% iz obnovljivih izvora) |
| MTBE (metil-tercijarni-butil-eter proizveden na temelju metanola) | 35 (od toga 22% iz obnovljivih izvora) | 26 (od toga 22% iz obnovljivih izvora) |
| TAEE (tercijarni-amil-etil-eter proizveden na temelju etanola) | 38 (od toga 29% iz obnovljivih izvora) | 29 (od toga 29% iz obnovljivih izvora) |
| TAME (tercijarni-amil-metil-eter proizveden na temelju metanola) | 36 (od toga 18% iz obnovljivih izvora) | 28 (od toga 18% iz obnovljivih izvora) |
| THxEE (tercijarni-heksil-etil-eter proizveden na temelju etanola) | 38 (od toga 25% iz obnovljivih izvora) | 30 (od toga 25% iz obnovljivih izvora) |
| THxME (tercijarni-heksil-metil-eter proizveden na temelju metanola) | 38 (od toga 14% iz obnovljivih izvora) | 30 (od toga 14% iz obnovljivih izvora) |
| FOSILNA GORIVA |  |  |
| Benzin | 43 | 32 |
| Dizel | 43 | 36 |